8.

6.2.3.2 skirsnis pakeičiamas taip: „6.2.3.2. Tinkamo turto naudojimo taisyklės Antrinę rinką turintį turtą galima naudoti visoms pinigų politikos operacijoms, kurios grindžiamos užtikrinamuoju turtu, t. y. grįžtamiesiems ir vienakrypčiams atvirosios rinkos sandoriams ir ribinio skolinimosi galimybei. Antrinės rinkos neturintį turtą galima naudoti kaip užtikrinamąjį turtą sudarant atvirosios rinkos grįžtamuosius sandorius ir naudojantis ribinio skolinimosi galimybe. Jis nenaudojamas sudarant Eurosistemos vienakrypčius sandorius. Visas antrinę rinką turintis ir antrinės rinkos neturintis turtas gali būti naudojamas ir kaip užtikrinamasis turtas dienos paskoloms gauti. Neatsižvelgiant į tai, ar antrinę rinką turintis arba antrinės rinkos neturintis turtas atitinka visus tinkamumo kriterijus, kita sandorio šalis kaip įkaito negali pateikti jokio turto, kurį išleido ar garantavo ji pati arba bet kuris kitas subjektas, su kuriuo ji yra susijusi glaudžiais ryšiais (6). Glaudūs ryšiai – bet kuri iš toliau nurodytų padėčių, kai kita sandorio šalis susijusi su tinkamo turto emitentu, skolininku arba garantu: a) kita sandorio šalis tiesiogiai arba netiesiogiai per vieną ar daugiau kitų įstaigų turi 20 % ar daugiau emitento, skolininko ar garanto kapitalo; b) emitentas, skolininkas ar garantas tiesiogiai arba netiesiogiai per vieną ar daugiau kitų įstaigų turi 20 % ar daugiau kitos sandorio šalies kapitalo arba c) trečioji šalis tiesiogiai arba netiesiogiai per vieną ar daugiau įstaigų turi daugiau negu 20 % kitos sandorio šalies kapitalo ir daugiau negu 20 % emitento, skolininko ar garanto kapitalo. Pinigų politikos įgyvendinimo tikslais, ypač stebėdama, kaip laikomasi tinkamo turto naudojimo taisyklių dėl glaudžių ryšių, Eurosistema viduje dalijasi informacija apie turimas kapitalo dalis, kurią šiais tikslais suteikė priežiūros institucijos. Informacijai taikomi tokie pat slaptumo standartai, kokius taiko priežiūros institucijos. Pirmiau pateiktos nuostatos dėl glaudžių ryšių netaikomos: a) glaudiems ryšiams tarp kitos sandorio šalies ir EEE viešojo sektoriaus subjekto, kuris turi teisę rinkti mokesčius, arba tuo atveju, kai EEE viešojo sektoriaus subjektas, turintis teisę rinkti mokesčius, yra skolos priemonės garantas; b) padengtoms bankų obligacijoms, išleistoms pagal kriterijus, nustatytus Direktyvos 2006/48/EB VI priedo 1 dalies 68–70 punktuose; c) atvejais, kai skolos priemonės apsaugotos specialiomis teisinėmis garantijomis, panašiomis į tas priemones, kurios nurodytos b punkte, pavyzdžiui, tokiais atvejais: i) antrinės rinkos neturinčių MHUSP, kurios nėra vertybiniai popieriai, arba ii) padengtų banko obligacijų, kurios atitinka visus Direktyvos 2006/48/EB VI priedo 1 dalies 68–70 punktuose nustatytus kriterijus, išskyrus apribojimus garantuotoms paskoloms užstato fonde. Be to, kita sandorio šalis negali pateikti kaip įkaito tų turtu užtikrintų vertybinių popierių, kuriems ta kita sandorio šalis (arba bet kuri trečioji šalis, su kuria ją sieja artimi ryšiai) suteikia valiutos apsidraudimą, sudarydama valiutos apsidraudimo sandorį su emitentu kaip apsidraudimo sandorio šalis, arba suteikia likvidumo paramą 20 % arba didesnei apyvartoje esančių tokių turtu užtikrintų vertybinių popierių sumos daliai. Visas tinkamas antrinę rinką turintis ir antrinės rinkos neturintis turtas turi būti naudojamas vykdant tarpvalstybines operacijas visoje euro zonoje. Tai reiškia, kad visos Eurosistemos kitos sandorių šalys gali panaudoti tokį tinkamą turtą arba per jų vietos VPAS jungtį antrinę rinką turinčio turto atveju, arba remdamosi kitokiais tinkamais susitarimais, kad gautų lėšų iš valstybės narės, kurioje ji įsteigta, NCB (žr. 6.6 skirsnį). Turtu užtikrintus vertybinius popierius pateikianti kita sandorio šalis, glaudžiais ryšiais susijusi su turtu užtikrintų vertybinių popierių užtikrinamojo turto sukūrėju, turi pranešti Eurosistemai apie bet kokius planuojamus tų turtu užtikrintų vertybinių popierių pakeitimus, kurie gali turėti poveikį jų kredito kokybei, pvz., obligacijoms taikomos palūkanų normos pakeitimą, apsikeitimo sandorio pakeitimą, prospekte nenumatytus užtikrinamojo turto sudėties pakeitimus, mokėjimų pirmenybės pakeitimus. Eurosistema turi būti įspėta ne mažiau kaip prieš vieną mėnesį iki bet kokio pateiktų turtu užtikrintų vertybinių popierių pakeitimo. Be to, pateikdama turtu užtikrintus vertybinius popierius, kita sandorio šalis turėtų pateikti informaciją apie visus pakeitimus, padarytus per paskutinius šešis mėnesius. Kaip nustatyta 6.2 skirsnyje, Eurosistema neteikia patarimų dėl siūlomo pakeitimo. 4 lentelė Eurosistemos pinigų politikos operacijoms tinkamas turtas Tinkamumo kriterijai Antrinę rinką turintis turtas (7) Antrinės rinkos neturintis turtas (8) Turto rūšis ECB skolos sertifikatai Kitos antrinę rinką turinčios skolos priemonės (9) Kredito reikalavimai MHUSP Kredito standartai Turtas turi atitikti griežtus kredito standartus. Griežti kredito standartai vertinami pagal EKVS taisykles dėl antrinę rinką turinčio turto (9) Skolininkas ar garantas turi atitikti griežtus kredito standartus. Kreditingumas vertinamas pagal EKVS taisykles dėl kredito reikalavimų Turtas turi atitikti griežtus kredito standartus. Griežti kredito standartai vertinami pagal EKVS taisykles dėl MHUSP Emisijos vieta EEE (9) Netaikytina Netaikytina Atsiskaitymo (tvarkymo) procedūros Atsiskaitymo vieta: euro zona Priemonės turi būti centralizuotai laikomos nematerialiu pavidalu NCB arba VPAS, atitinkančiose ECB minimalius standartus Eurosistemos procedūros Eurosistemos procedūros Emitento, skolininko arba garanto rūšis NCB Viešasis sektorius Privatus sektorius Tarptautinės ir viršvalstybinės institucijos Viešasis sektorius Nefinansinės korporacijos Tarptautinės ir viršvalstybinės institucijos Kredito įstaigos Emitento, skolininko ir garanto įsteigimo vieta Emitentas (9): EEE arba G10 šalys, nepriklausančios EEE Skolininkas: EEE Garantas (9): EEE Euro zona Euro zona Priimtinos rinkos Reguliuojamos rinkos Nereguliuojamos rinkos, priimtinos ECB Netaikytina Netaikytina Valiuta Euro Euro Euro Minimalus dydis Netaikytina Minimalaus dydžio riba kredito reikalavimo pateikimo metu — naudojant vidaus rinkoje: pasirenka NCB, — tarpvalstybinio naudojimo atveju: bendra 500 000 eurų minimali riba Netaikytina Taikoma teisė Turtu užtikrintų vertybinių popierių atveju užtikrinamajam turtui įsigyti turi būti taikoma ES valstybės narės teisė. Susijusiems kredito reikalavimams taikoma teisė turi būti EEE šalies teisė Kredito reikalavimo sutarčiai ir panaudojimo kaip įkaito sutarčiai taikoma teisė: valstybės narės teisė Negali būti taikomos daugiau kaip dvi skirtingos teisės: a) kitai sandorio šaliai; b) kreditoriui; c) skolininkui; d) garantui (jei taikytina); e) kredito reikalavimo sutarčiai ir f) panaudojimo kaip įkaito sutarčiai Netaikytina Tarpvalstybinis naudojimas Taip Taip Taip